2017  ائشیتمه انگللی‌لر المپیک اویونلاریندا، تورکیه ایکینجی آلتین مدالینی، جودو فردی یاریش‌لاریندا ارکان اسن‌بوغا ایله قازاندی.
سامسونون ائو صاحب‌لیگی ائتدیگی 2017 ائشیتمه انگللی‌لر المپیک اویونلاریندا، جودو یاریش‌لاری، آتاتورک ایدمان سالونوندا حیاتا گئچیریلدی.
فردی یاریش‌لاردا کیشی‌لر 60 کیلودا ارکان اسن‌بوغا، فینالدا ارمنیستان‌دان روبرت گوورگیانی 1-0 مغلوب ائده‌رک آلتین مدال آلدی.
اسن‌بوغا، داها اؤنجه، تیم یاریش‌لاریندا عبدالله سئوینچ ایله بیرلیکده آلتین مدال قازاندی.
کیشیلر میلی هندبال تیمی ایسه، آ گروبونداکی ایلک اویونوندا برزیلی 35-16 مغلوب ائتدی.
چارشامبا ایسپور سالونوندا اوینانان قارشیلاشمانین ایلک یاری‌سینی 18-3 اوستون بیتیرن تورکلر، قارشیلاشما‌دان دا 35-16 قالیب آیریلدی.
هندبال میلی تیمی بو نتیجه ایله آ گروبونا فرق‌لی غالیبیتله باشلادی.
آی-اولدوزلولار، قروپون ایکینجی اویونوندا 22 جئلای جمعه ارته‌سی گونو صربستان ایله قارشیلاشا‌جاق.
